Mens han var lensherre i Norge ble han både i 1586 og 1598 sendt som sendebud til grensemøter med russerne. I 1599 mottok han Christian IV på Bergenhus under dennes reise til Finnmarken. Det var også Kruse som underrettet rikets hovmester om at svenskene i Finnmarken oppkrevde den skatt som russerne tidligere hadde tilegnet seg, og den russiske bojar i Malmis (Kola) hadde forbudt fjellsamene å betale skatt til den norske fogd. Kruse ble 1597 etterfulgt som Vardøhus' lensherre av Hans Olufssøn Koefoed.